Taxi’s – Is Dit Net Ek Of Is Als Tos? | Watkykjy
Taxi’s – Is Dit Net Ek Of Is Als Tos?
In Is Dit Net Ek Of Is Alles Tos? deur griffin en Chopper Charlie December 17, 2019 Rek jou bek
Taxi’s moenie met minibusse verwar word nie. Taxi’s word in die vure van Mordor deur bose mense aanmekaar gesweis van swak deurdagte skietgebedjies, geroeste skrootmetaal en slegte, slegte maniere. Inderdaad ‘n nare besigheid.
Anders as met minibusse kan daar maklik 34 mense in ‘n taxi pas. Nes geblikte oesters, waarvan ek al meer as 30 in ‘n blikkie getel het. (Sardiedtjieblikkies, daarenteen, hou enigiets tussen vier en agt sardientjies, wat daardie vergelyking met taxi’s ongeldig maak.)
Brieke word dikwels deur ‘n laag karton gevorm. Maar om te stop is opsioneel, so dis gewoonlik nie té veel van ‘n probleem nie.
Stuurvermoë is ook nie noodsaaklik nie. Solank die “voertuig” in die algemene rigting van die bestemming met ‘n bobbejaanspanner of wat ook al geseil kan word, is die saak reg.
In ‘n desperate poging om die arme passasiers te beskerm, word die mobiele massagrafte deesdae volgens wet verplig om ‘n maksimum spoed van 100 kilometer ‘n uur te handhaaf. Hoe hulle geforseer word om dit na te kom is ‘n raaisel groter as Area 51 in Amerika.
Taxibestuurders is klaarblyklik bo normale padgebruikers verhef (polisie en regeringsamptenare ingesluit) en mag ry net waar de fok hulle wil – op, oor of langs normale paaie. Geel bane op enige pad is nie vir noodvoertuie bestem nie, dis vir taxi’s.
Nou weet jy.
Omdat alle bane aan hulle behoort is dit partykeer moeilik om te onderskei watter baan aan watter taxi behoort. Maar dit word duideliker as die bestuurders op mekaar begin skiet, soos wat die gebruik is. Die ou wat skiet is normaalweg die eienaar van die pad.
Dit stem direk ooreen met die geheime afgesproke Gauteng laerskoolreël wat van toepassing is op poepe, naamlik “eerste geruik, het die gaatjie gebruik”.
Hierdie post is 148 keer in totaal gelees en 1 keer vandag gelees.
Watkykjy staan op 314,234 post views in totaal sedert 1 November, 2019.
griffin en Chopper CharlieTaxi’s – Is Dit Net Ek Of Is Als Tos? 12.17.2019